Source: http://mikkeli.cloudnc.fi/fi-FI/Toimielimet/Tarkastuslautakunta/Kokous_2092017/Sidonnaisuuksien_ilmoittamisvelvollisuud(5491)
Timestamp: 2019-10-19 22:26:57+00:00

Document:
Tarkastuslautakunta, kokous 20.9.2017
§ 14 Sidonnaisuuksien ilmoittamisvelvollisuuden noudattamisen valvonta
Kunnan luottamushenkilön ja viranhaltijan sidonnaisuuksista ilmoittamisesta säännellään kuntalain (410/2015) 84 §:ssä seuraavasti:
”Tämän pykälän 2 momentissa tarkoitetun kunnan luottamushenkilön ja viranhaltijan on tehtävä sidonnaisuusilmoitus johtotehtävistään sekä luottamustoimistaan elinkeinotoimintaa harjoittavissa yrityksissä ja muissa yhteisöissä, merkittävästä varallisuudestaan sekä muistakin sidonnaisuuksista, joilla voi olla merkitystä luottamus- ja virkatehtävien hoitamisessa.
Velvollisuus ilmoittaa sidonnaisuuksista koskee kunnanhallituksen ja maankäyttö-ja rakennuslaissa (132/1999) tarkoitettuja tehtäviä hoitavan toimielimen jäseniä, valtuuston ja lautakunnan puheenjohtajaa ja varapuheenjohtajia, kunnanjohtajaa, pormestaria ja apulaispormestaria sekä kunnanhallituksen ja lautakunnan esittelijää. Ilmoitus on tehtävä kahden kuukauden kuluessa siitä, kun henkilö on tehtäväänsä valittu. Henkilön on myös ilmoitettava viivytyksettä sidonnaisuuksissa tapahtuneet muutokset.
Kunnan on pidettävä sidonnaisuuksista rekisteriä yleisessä tietoverkossa, jollei salassapitoa koskevista säännöksistä muuta johdu. Ilmoitusvelvollisuuden piiriin kuuluvan luottamustoimen tai tehtävän päättyessä henkilöä koskevat tiedot on poistettava rekisteristä ja tietoverkosta.”
Kuntalain 147 §:n siirtymäsäännöksen mukaan edellä olevaa sidonnaisuuksien ilmoittamista koskevaa lain 84 § sovelletaan vuonna 2017 valittavan valtuuston toimikauden alusta lukien. Kaupunginvaltuusto on 12.6.2017 valinnut valtuuston puheenjohtajat sekä kaupunginhallituksen, lautakuntien, johtokuntien, aluejohtokuntien ja jaostojen jäsenet. Tässä kokouksessa tehtyjen valintojen osalta tarvittavat sidonnaisuusilmoitukset tuli tehdä viimeistään 13.8.2017.
Sidonnaisuusrekisteristä 15.9.2017 tulostettu raportti sidonnaisuusilmoituksista on kokousmateriaalina tämän asian kohdalla. Raportin mukaan kaikki luottamushenkilöt ovat toimittaneet sidonnaisuusilmoitukset.
merkitsee tiedoksi sidonnaisuusrekisteristä 15.9.2017 tulostetun raportin mukaiset sidonnaisuusilmoitukset
saattaa liitteenä olevat sidonnaisuusilmoitukset valtuustolle tiedoksi.
Merkitään, että varajäsen Noora Ruuth poistui kokouksesta tämän pykälän käsittelyn jälkeen.
Liite Tarkltk Sidonnaisuusraportti Mikkeli 15.09.2017.pdf (pdf, 11259 kt)
§ 11 Kaupunginjohtajan ja talousjohtajan kuuleminen
§ 12 Tilintarkastajan tarkastusohjelma 2017
§ 13 Tarkastuslautakunnan arviointisuunnitelma vuosille 2017-2021 ja työohjelma vuodelle 2017
§ 15 Tilintarkastuksen kilpailuttaminen
§ 16 Muut asiat, tarkastuslautakunta

References: § 14

§ 11

§ 12

§ 13

§ 15

§ 16